Soetdoring kan strawwe ryp weerstaan en is matig droogtebestand. Dit is 'n bladwisselinde doringboom wat teen gemiddelde tempo groei. Acacia karroo (deesdae Senegalia karroo) is 'n pionierboom. Dit vestig gou in 'n gestroopte veld en bied 'n mikro-klimaat -wat ander inheemse plante in staat stel om vinniger te hervestig. Die Soetdoringboom het 'n matig aggressiewe wortelstelsel. Synde 'n pionierboom, het die Soetdoringboom 'n beperkte leeftyd. Die boom is oortrek met helder geel blomme vroeg in die somer, 'n pragtige vertoning. Acacia karroo is nie geskik vir 'n klein tuin nie en aard ook nie in 'n houer nie. Die boom is 'n pionier - gebruik dit as sulks in die tuin, park en op die plaas.